English: Diolch. [ Interruption.] Yes. I will do my best to reply to a string of questions, but can I first of all just thank you, Suzy, for the broad welcome you have for the detail within these regulations, and also the clarity that the regulations do bring for providers? I think some of that clarity has come through, I have to acknowledge, the scrutiny that it has received in its transition to this point, including under the previous Bill by Assembly Members, but also the work done by my former colleague the Minister on my left, as well. There's been extensive stakeholder engagement, and that I think has informed the progress of this to get to this level of detail. In some ways, whilst the focus has been on that continual improvement and driving up standards both from the service and the workforce, it has also been on pragmatic solutions that will work, as well, with the sector. So, I think we've come to a pretty good place. Let me try and turn to some of the issues that she mentioned. First of all, one of the issues that was quite interesting in terms of the consultation and broader feedback was exactly that point about accommodation or other services that are not caught within the compass of this current set of regulations. Well, there is actually scope within the Act to revisit that. So, for example, one of the ones that's been mentioned previously has been the issue of day centres. Now, there are day centres and there are day centres. There are day centres that can operate almost like a lunch club - arriving for a couple of hours and a great medium for social engagement and wider things. There are other ones that are, in effect, for people who are attending for two or three days of the week for a large segment of time. Now, those don't fall, based on the feedback that we've had, currently within this, but the Act allows that flexibility to revisit and review as time goes by other services that could be deemed to be within the care provision generally there. On the codes that you mentioned, I can tell you that the codes relevant to those areas have actually been issued already flowing from the 2014 Act, but I'll happily write with more detail on that. [ Interruption.] Ah, right, okay. Well, in that case, to clarify, I'll happily write to clarify on that, Suzy, if you're receiving some different information there. In terms of the approach, whether it's to the requirements on nursing - which, by the way, now are very much focused on the outcomes of individuals; it's very much person centred, rather than in any way more prescriptive, normative thing that say that you must have x number of nurses for x numbers of people, and so on. This is much more to do with - there is a requirement here on the manager and on the responsible individual who oversees those managers of the individual services to make sure that the needs of those individual people in each individual service have been accounted for, and if that requires full-time nursing presence of one or two, or whatever, that will be provided for. The question that you raised was, 'What happens if there is a failure in that?' This is exactly where the regulator then would step in, but taking, I have to say, a proportionate approach, because if it was part of a clear and deliberate pattern, I suspect the regulator would take a very different approach to something that happened on a temporary, emergency basis, where there was a process being filled in to fill that gap rapidly. So, a proportionate approach would be taken, I think, by the regulator. You also touched on the issue of travel time and the role there as well, the clarity that is now given with this and the regulator. Again, the oversight of the - . What we haven't done in here, deliberately based on the consultation, is taken, again, an overly prescriptive way that says to a provider, 'You must do exactly this model of how you account for travel time and care time'. What we've said is, 'You've got to have, according to these regulations, a plan in place, you've got to have a planned approach towards your rota-ing of staff'. We recognise it will vary in different locations and different types of service provided, but we want to see that, and the regulator will want to see that. And if that is not in place, then there is the ability of the regulator here to actually step in, and if there isn't a proper model in place then the regulator will take a dim view of this, and has the powers within here. So, there is a requirement here both on the manager of that service, but also on that responsible individual, to make sure that those plans are in place and that there is that separation of the travel time and the care time. At the moment, as we know, unfortunately, what we have sometimes - not all providers, because there's some very good practice out there - but some are too encroached upon each other, and that is neither good necessarily for the care of the individual, but it's also not good for the way that the staff themselves feel valued as part of their profession. A key part of my approach is to make sure that we - part of the regulations do this, whether it's this or the approach that we're taking to zero hours within here - actually say to the profession, 'This is valued profession, we want to see you lifted up.' If there is anything in terms of the codes that I need to write on clarity to you, I'd be happy to do that. Were there any other aspects? I think I've dealt with -
Welsh: Diolch. [ Torri ar draws.] Gwnaf. Gwnaf i fy ngorau i ateb cyfres o gwestiynau, ond a gaf i'n gyntaf ddiolch i chi, Suzy, am y croeso bras yr ydych chi wedi'i roi i'r manylion yn y rheoliadau hyn, a hefyd i'r eglurder y mae'r rheoliadau yn ei roi i ddarparwyr? Rwy'n credu bod rhywfaint o'r eglurder hwnnw wedi deillio, mae'n rhaid i mi gydnabod, o'r craffu ar y rheoliadau ar eu hynt i'r pwynt hwn, gan gynnwys o dan y Bil blaenorol gan Aelodau'r Cynulliad, ond hefyd y gwaith a wnaethpwyd gan fy nghyn gyd-Aelod y Gweinidog ar fy chwith, hefyd. Bu llawer o ymgysylltu â rhanddeiliaid, ac rwy'n credu bod hynny wedi llywio'r cynnydd i gyflawni'r lefel hon o fanylder. Mewn rhai ffyrdd, er y bu'r pwyslais ar y gwelliant parhaus hwnnw a gwella safonau'r gwasanaeth a'r gweithlu, bu pwyslais hefyd ar atebion ymarferol a fydd yn gweithio, hefyd, gyda'r sector. Felly, rwy'n credu ein bod ni wedi cyrraedd man eithaf da. Gadewch imi geisio troi at rai o'r materion y cyfeiriodd hi atyn nhw. Yn gyntaf, un o'r materion a oedd yn eithaf diddorol o ran yr ymgynghoriad a'r adborth ehangach oedd yr union bwynt hwnnw am lety neu wasanaethau eraill nad ydyn nhw wedi'u cynnwys yng nghwmpas y gyfres gyfredol o reoliadau. Wel, mae cwmpas mewn gwirionedd o fewn y Ddeddf i ailystyried hynny. Felly, er enghraifft, un o'r rhai a grybwyllwyd yn flaenorol yw'r mater o ganolfannau dydd. Nawr, ceir gwahanol fathau o ganolfannau dydd. Mae yna ganolfannau dydd a all weithredu bron fel clwb cinio - cyrraedd am awr neu ddwy a chyfrwng gwych i ymgysylltu'n gymdeithasol a phethau ehangach. Ceir eraill sydd, i bob pwrpas, ar gyfer pobl sy'n mynychu am ddau neu dri diwrnod yr wythnos am gyfnod helaeth o amser. Nawr, nid yw'r rhai hynny wedi'u cynnwys, ar sail yr adborth yr ydym ni wedi'i gael, ar hyn o bryd, ond mae'r Ddeddf yn caniatáu'r hyblygrwydd hwnnw i ailystyried ac adolygu, wrth i amser fynd heibio, gwasanaethau eraill y gellid ystyried eu bod o fewn y ddarpariaeth gofal yn gyffredinol yn hynny o beth. O ran y codau y gwnaethoch chi sôn amdanynt, gallaf ddweud wrthych fod y codau sy'n berthnasol i'r meysydd hynny wedi, mewn gwirionedd eu cyhoeddi eisoes yn deillio o Ddeddf 2014, ond byddaf i'n hapus i ysgrifennu i roi rhagor o fanylion am hynny. [ Torri ar draws.] A, iawn, iawn. Wel, felly, i egluro, byddaf i'n hapus i ysgrifennu i egluro hynny, Suzy, os ydych chi'n cael rhywfaint o wybodaeth wahanol yn y fan yna. O ran y dull gweithredu, pa un ai o ran y gofynion nyrsio - sydd, gyda llaw, yn canolbwyntio'n helaeth iawn ar ganlyniadau unigolion erbyn hyn; mae'n canolbwyntio yn helaeth iawn ar y person, yn hytrach na bod yn fwy rhagnodol, normadol mewn unrhyw ffordd sy'n dweud bod yn rhaid i chi gael hyn a hyn o nyrsys i hyn a hyn o bobl, ac ati. Mae hyn yn ymwneud llawer yn fwy â - mae yna ofyniad yma ar y rheolwyr a'r unigolion cyfrifol sy'n goruchwylio rheolwyr y gwasanaethau unigol hynny i wneud yn siŵr bod anghenion y bobl unigol hynny ym mhob gwasanaeth unigol wedi eu hystyried, ac os oes angen presenoldeb nyrsio llawn amser ar un neu ddau, neu beth bynnag, bydd hynny'n cael ei ddarparu. Y cwestiwn a godwyd gennych chi oedd, 'Beth sy'n digwydd os oes methiant yn hynny?' Dyma yn union lle y byddai'r rheoleiddiwr yn mynd ati i weithredu, ond gan ddefnyddio, mae'n rhaid imi ddweud, dull cymesur, oherwydd os oedd yn rhan o batrwm clir a bwriadol, rwy'n amau y byddai'r rheoleiddiwr yn gweithredu mewn modd gwahanol iawn i rywbeth a ddigwyddodd dros dro, mewn argyfwng, pan oedd proses yn cael ei defnyddio er mwyn llenwi'r bwlch hwnnw'n gyflym. Felly, byddai dull cymesur yn cael ei ddefnyddio, rwy'n credu, gan y rheoleiddiwr. Fe wnaethoch chi gyfeirio hefyd at y mater o amser teithio a'r swyddogaeth o ran hynny o beth hefyd, yr eglurder a roddir i hyn bellach a'r rheoleiddiwr. Unwaith eto, mae goruchwyliaeth y - . Yr hyn nad ydym ni wedi'i wneud yma, yn fwriadol ar sail yr ymgynghoriad, yw dilyn, unwaith eto, ffordd rhy ragnodol sy'n dweud wrth ddarparwr, 'Mae'n rhaid i chi ddilyn y model hwn yn union i gyfrifo eich amser teithio a'ch amser gofal'. Yr hyn yr ydym ni wedi ei ddweud yw, 'Mae'n rhaid bod gennych, yn ôl y Rheoliadau hyn, gynllun ar waith, mae'n rhaid bod gennych chi ddull wedi'i gynllunio o lunio rota i'ch staff'. Rydym yn cydnabod y bydd yn amrywio mewn gwahanol leoliadau a gwahanol fathau o wasanaeth a ddarperir, ond rydym ni eisiau gweld hynny, a bydd y rheoleiddiwr eisiau gweld hynny. Ac os nad yw hynny ar waith, mae gan y rheoleiddiwr y gallu yn y fan yma i gamu i mewn, mewn gwirionedd, ac os nad oes model priodol ar waith, ni fydd y rheoleiddiwr yn fodlon â hynny, ac mae ganddo bwerau yn hyn o beth. Felly, mae gofyniad yma ar reolwr y gwasanaeth hwnnw, ond hefyd ar yr unigolyn cyfrifol hwnnw, i wneud yn siŵr bod y cynlluniau hynny ar waith a bod amser teithio ac amser gofal yn cael eu gwahanu. Ar hyn o bryd, fel y gwyddom, yn anffodus, yr hyn sydd gennym weithiau - nid yr holl ddarparwyr, oherwydd bod arferion da iawn ar waith - ond mae rhai yn mynd â gormod o amser ei gilydd, ac nid yw hynny o reidrwydd yn dda i ofal yr unigolyn, ond nid yw'n ffordd dda ychwaith ar gyfer ymdeimlad y staff eu hunain o'u gwerth yn eu proffesiwn. Rhan allweddol o fy null gweithredu i yw gwneud yn siŵr ein bod - mae rhan o'r rheoliadau yn gwneud hyn, pa un a yw'n hyn neu'r agwedd yr ydym yn ei chymryd tuag at gontractau dim oriau o fewn hyn - gan ddweud wrth y proffesiwn mewn gwirionedd 'Rydym yn gwerthfawrogi'r proffesiwn hwn, rydym ni eisiau eich gweld yn cael eich dyrchafu.' Os oes unrhyw beth o ran y codau y mae angen imi ysgrifennu atoch i'w egluro, byddaf i'n hapus i wneud hynny. A oedd unrhyw agweddau eraill? Rwy'n credu fy mod i wedi ymdrin â -